16 A MAGYAR TUD. TÁRSASÁG TÖRTÉNETEI. 
Természettan, írta Tarczy Lajos. Músodik teljesen átdolgozott s javított kiadás, 
Pápán , ket kölet, 1843—1844 ; 
mint melyet önálló és szoros értelemben vett tudományos tartalma , a szükséges mathe- 
matikai elveknek okszerű alkalmazása , s általában a munkának a tudomáuy legújabb 
állásához képesti jeles kidolgozása, szabatos nyelve, szóval az egésznek oly rendsze- 
res és tanulmányos szerkezete , miszerint ily tökéletes természettant jelenleg nyelvün- 
kön nem bírunk , hathatósan ajánlott. 
Ezen munkához legközelebb állónak, s mint ilyes dicsérettel említendőnek ta- 
láltatott : 
Termeszettudományi Szóhalmaz , írta Bugát Paál. Pest, 1543. 
Költ Pesten, a magyar tudós társaság XVI. nagy gyűlésében, nov. 20. 1845. 
Dr. Schedel Ferencz m. k., 
titoknok. 
7. Jelentés az 1828., 1829. és 1830-ban megjelent magyar munkák legjobb- 
jainak oda itelt négy-négyszáz vftnyi Marczibányi jutalmakról. 
Megvizsgálván a társaság az 1828-ban megjelent magyar munkákat, Czuczor 
Gergely ,, Aradi gyűlés" czímű eposát olyannak találta, mely a szerző egyéb munkái 
között nem csak legerőteljesebb és legférfiasb, hanem egyszermind a magyar epikai 
irodalomnak egyik valódi gyöngye; s ennélfogva e munkának itéltetett oda a 400 
forintból álló Marczibányi-féle nagyjutalom. Dicsérettel említésre méltónak e követke- 
zőt találta a nagygyűlés: Az emberi nyavalya- és gyógyítástudománynak első resze. 
Írta Gebhardt Ferencz. 
Az irodalomnak 1829-diki termékei között legkitünőbbnek, s mint ilyes a Mar- 
czibányi-féle nagyjutalomra méltónak találtatott a következő : ,, Tanácsolatok a mezei 
gazdaság köreben. Írta Balásházy János," mind becses tartalmánál, mind külö- 
nösen azon korban rendkivüli érdekességénél és közhasznuságánál fogva. Következő 
munkák dicsérettel említtetnek: Persius Satyrái , fordította Kis János. — Philosophiai 
Encyclopaedia , írta Köteles Sámuel. — Európa tekintete, jelenvaló természeti , miveleti 
és kormányi állapotjában , írta Dóczy József. 
1830-ból gr. Szechenyi Istvánnak ,,Hitel" czímű munkájának jár ki a nagyjuta- 
lom. Ismeretes mindnyájunk előtt e könyv, mely híven tükrözvén vissza szerző hatal- 
mas egyéniségét , nem csak tudományos munka , hanem politikai tett volt egyszersmind, 
egyiránt gazdag eredményű az irodalom körében s a közélet mezéjén , és rendkivüli ha- 
tású a nemzeti nyelv terjesztésére nézve is. — Ezen év irodalmi termékeinek sorából di- 
csérettel kiemelendő Vörösmarty Mihály ,, Bujdosók"" czímű szomorújátéka. — Angyalítfy 
Mátyás , Juhászkáté "ja is dicséretre méltónak találtatott. 
Költ Pesten, a magyar tudós társaság XVI. nagy gyűlésében, nov. 20. 1845. 
Dr. Schedel Ferencz m. k., 
titoknok. 
